Fredag aften rykkede Nordjyllands Politi ud til et særligt færdselsuheld i Vrå. En 50-årig mand kom kørende med en 31-årig kvinde som passager i en beachbuggy. Da de kørte langs Kærholmvej i Vrå, blev hun pludselig slynget ud. Da politiet ankom til uheldet, mistænkte de den 50-årige mand for at være spirituspåvirket. Han blev derfor anholdt. Lettere tilskadekommen Efter kvinden blev slynget ud, var meldingen, at hun var alvorlig kvæstet. Hun blev kørt til Aalborg Universitetshospital, hvor hun lå til observation henover natten. Lørdag er meldingen, at hun er lettere tilskadekommen. Nordjyllands Politi fortæller, at både manden og den kvæstede kvinde skal afhøres i løbet af lørdagen.

Opsummering:
Kvinden røg ud af køretøjet og direkte ned på asfalten.